17 Mme go ne ga diragala ka nako ya fa Faro a ne a lesa batho ba tsamaya gore Modimo a se ka a ba goga ka tsela ya lefatshe la Bafilisitia fela ka gore e ne e le gaufi, gonne Modimo o ne a re: “Go ka nna ga diragala gore batho ba ikutlwe ba ikwatlhaya fa ba bona ntwa mme ruri ba boele kwa Egepeto.”+ 18 Ka gone Modimo a dira gore batho ba dikologe ka tsela ya kwa nageng ya Lewatle le Lehibidu.+ Mme bomorwa Iseraele ba ne ba tswa mo lefatsheng la Egepeto+ ba tlhomagane kafa thulaganyong ya tlhabano. 19 Mme Moshe o ne a tshotse marapo a ga Josefa, ka gonne o ne a dirile gore bomorwa Iseraele ba ikane ka masisi, a re: “Ruri Modimo o tla lebisa tlhokomelo ya gagwe kwa go lona,+ mme lo tseye marapo a me lo tswe ka one fano.”+ 20 Mme ba tloga kwa Sukothe mme ba thibelela kwa Ethame fa dintlheng tsa naga.+